โดนลูกสุนัขที่ซื้อมาได้ประมาณ 2 เดือนเลียแผลที่เท้าค่ะ พี่สาวก็โดนน้องงับขาถลอก (น้องวิ่งเล่นงับขาอ่ะค่ะ) แต่ยังไม่ได้ฉีดยาให้สุนัขเพราะบอกว่ายังไม่ถึง 3 เดือน ฉีดให้ได้แค่ กันลำไส้อักเสบกับโรคหัด รอปลายเดือนนี้ค่อยฉีดวัคซีนพิษสุนัขบ้าให้ แต่ตัวหนูหลังจากโดนเลียแผลประมาณ 3 ชม. ก็ไปฉีดวัคซีนกระตุ้น 2 เข็ม แต่ตัวพี่สาวโดนงับเมื่อวานตอนเย็นจะไปฉีดวันนี้ อยากทราบว่าถ้าหนูกับพี่สาวฉีดยาครบคอร์สจะป้องกันโรคได้ไหมคะ (กรณีที่น้องหมามีเชื้อ) แต่ตอนนี้อาการน้องก็ยังปกติค่ะ ซนเหมือนเดิม แล้วหนูอยากทราบว่า ถ้าเราโดนน้องหมาเลียขาที่ไม่มีแผล แล้วเราไปล้างน้ำเปล่า ตามด้วยสบู่ แล้วตอนล้างสบู่ น้ำที่ล้างก็ไหลโดนแผลที่อยู่อีกที่นึง อยากทราบว่ากรณีนี้จะติดเชื้อไหมคะ หรือเชื้อตายตั้งแต่โดนสบู่แล้ว ขอบค่ะ
สวัสดีค่ะ หากสุนัขเลียบริเวณผิวหนังที่มีบาดแผล ย่อมมีโอกาสติดเชื้อพิษสุนัขบ้าได้ อย่างไรก็ตาม หากเคยฉีดวัคซีนป้องกันพิษสุนัขบ้าครบมาก่อนแล้ว ก็เพียงแค่ฉีดกระตุ้น 2 เข็มดังกล่าวค่ะแต่หากบริเวณผิวหนังบริเวณที่สุนัขเลียนั้น ไม่มีบาดแผลใดๆ ก็จะไม่ติดเชื้อพิษสุนัขบ้าค่ะ และหากได้ล้างด้วยน้ำและใช้สบู่ฟอก หากมีเชื้อไวรัสอยู่ เชื้อจะตายค่ะอย่างไรก็ตาม หากคนยังไม่ต้องการฉีดวัคซีน อาจใช้การเฝ้าสังเกตอาการของลูกสุนัขไปก่อนก็ได้ หากลูกสุนัขไม่มีอาการผิดปกติภายใน 4-5 วัน และไม่ตายภายใน 14 วัน ลูกสุนัขก็ไม่ได้เป็นโรคพิษสุนัขบ้า ดังนั้นคนที่โดนกัดหรือถูกเลียที่แผล ก็ไม่จำเป็นต้องไปฉีดวัคซีนพิษสุนัขบ้าค่ะ